**Z A P I S N I K**

 sa 15. sjednice Općinskog vijeća Općine Tompojevci, održane u vijećnici Općine Tompojevci, A.G. Matoša 9, Tompojevci, dana 10. lipnja 2019. godine s početkom u 17,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Zlatko Potočki - potpredsjednik Općinskog vijeća
3. Tomislav Panenić
4. Zdravko Galović
5. Jelena Kovačević
6. Bernadica Sitaš
7. Damir Tkalec
8. Danijel Račman

**Odsutni:**

1. Dejan Ljikar - član vijeća ( opravdao se)

2. Amalija Lovrić - član vijeća ( opravdala se)

3. Tatjana Penavić - član vijeća ( opravdala se)

4. Ivan Štefanac - član vijeća ( opravdao se)

5. Marko Romić - predsjednik Savjeta mladih

6. Slavko Ždinjak - zamjenik općinskog načelnika iz reda pripadnika rusinske nacionalne manjine

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kujundžić - zamjenica Općinskog načelnika
3. Kata Cvitković – pročelnica JUO

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 8 od 12 vijećnika) i predlaže dnevni red:

1. Usvajanje skraćenog zapisnika s prošle sjednice Općinskog vijeća.
2. Prijedlog Odluke o komunalnom redu.
3. Prijedlog odluke o izgledu službene odore te izgledu i sadržaju službene iskaznice komunalnog i poljoprivrednog redara
4. Prijedlog Odluke o izmjeni odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci.

5. Prijedlog Odluke o sastavu i strukturi postrojbe Civilne zaštite opće namjene Općine

 Tompojevci.

6. Razno.

Dnevni red jednoglasno prihvaćen.

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s prošle sjednice Općinskog vijeća.

**Zapisnik bez rasprave usvojen jednoglasno ( 8 glasova „ZA“).**

**Točka 2.**

*Prijedlog Odluke o komunalnom redu*

Pr**e**dsjednik Općinskog vijeća daje riječ Kati Cvitković.

Kata Cvitković – novi Zakon o komunalnom gospodarstvu stupio je na snagu 04. kolovoza 2018. godine i u roku godine dana od njegova stupanja na snagu tj do. 4. kolovoza 2019. godine, bilo je potrebno predložiti novu odluku o komunalnom redu , koja je u biti trenutno važeća odluka s nekim manjim izmjenama i dopunama, kao što su promjena termina „javne površine“ u termin „površine javne namjene“, proširenje primjene odredbi o komunalnom redu i na zemljište u vlasništvu općine. Potom su obrazložene pojedinačno odredbe sadržane u članku 1. prijedloga odluke.

Otvorena rasprava.

Općinski načelnik - biti će problema u provođenju komunalnog reda na terenu poznavajući naše građane, ali zato smo mi tu da ih upozorimo i pojasnimo.

Tomislav Panenić - govorio je o odnosu komunalnog redara prema građanima i kako na najbolji mogući način iznaći rješenje za sve probleme koji se mogu pojaviti u provođenju komunalnog reda. Damir Tkalec - ukazuje na problem napuštenih kuća. U daljnju raspravu uključuju se i ostali vijećnici.

Nakon zaključene rasprave, Općinsko vijeće je jednoglasno sa 8 glasova „ZA“ donijelo:

**Odluku o komunalnom redu**

**Točka 3.**

*Prijedlog odluke o izgledu službene odore te izgledu i sadržaju službene iskaznice komunalnog i poljoprivrednog redara*

Pr**e**dsjednik Općinskog vijeća daje riječ Kati Cvitković.

Kata Cvitković – Člankom 111. st. 3. Zakona o komunalnom gospodarstvu propisano je da izgled službene odore i službene iskaznice komunalnog redara propisuje predstavničko tijelo JLS, a kako će ista osoba obavljati i poslove poljoprivrednog redara predložena odluka odnosi se na komunalnog i poljoprivrednog redara. Potom je obrazložila prijedlog odluke.

Otvorena rasprava.

Nakon kraće rasprave oko dijelova službene odore, u koju se uključila većina vijećnika, rečeno je da kod zimske odore (kako je navedeno u dostavljenom prijedlogu) nisu potrebne hlače, odnosno da se taj dio briše, a kod ljetne odore da se umjesto hlača stavi majica kratkih rukava, plave boje, 3 komada, s uporabnim rokom od 12 mjeseci, a preostali dio službene odore ostaje kako je predloženo u odluci.

Općinsko vijeće je, uz predložene izmjene, jednoglasno sa 8 glasova „ZA“ , donijelo:

**Odluku o izgledu službene odore te izgledu i sadržaju službene iskaznice**

**komunalnog i poljoprivrednog redara**

**Točka 4.**

*Prijedlog Odluke o izmjeni odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci*

Pr**e**dsjednik Općinskog vijeća daje riječ Kati Cvitković.

Kata Cvitković - ovaj prijedlog je već pojašnjen na prošloj sjednici, samo je došlo do promjene u nazivu radnog mjesta ( umjesto komunalni redar - komunalni i poljoprivredni redar).

Općinsko vijeće je jednoglasno sa 8 glasova „ZA“ donijelo:

**Odluku o izmjeni odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci**

**Točka 5.**

*Prijedlog Odluke o sastavu i strukturi postrojbe Civilne zaštite opće namjene*

*Općine Tompojevci*

Pr**e**dsjednik Općinskog vijeća daje riječ Kristini Kujundžić.

Kristina Kujundžić - prema Procjeni rizika od velikih nesreća za područje Općine Tompojevci, koju smo napravili 2018. godine, nema većih ugroza za stanovništvo pa smo po procjeni rizika imali mogućnost ukidanja Tima CZ opće namjene, ali konzultiranjem s Područnim uredom Vukovar, odnosno gosp. Dujmićem i Lovrićem zadržali smo Tim opće namjene. Stara odluka iz 2011. godine u strukturi je imala 33 pripadnika, a sada je prijedlog nove odluke da postrojbu čini 18 pripadnika ( 1 upravljačka skupina - 2 pripadnika i 2 operativne skupine - 8 pripadnika). Ništa se u formi i zadaći nije promijenilo osim naziva, nije više tim nego postrojba i od prijašnjih 33 pripadnika sada će biti 18.

Općinski načelnik - da li je već napravljena reorganizacija na 18 pripadnika.

Kristina Kujundžić - još nije, ali u reorganizaciji bi izuzeli starije osobe, a do kraj godine moramo nabaviti odore i pripadnicima CZ.

Općinsko vijeće je jednoglasno sa 8 glasova „ZA“ usvojilo:

**Odluku o sastavu i strukturi postrojbe Civilne zaštite opće namjene Općine Tompojevci**

**Točka 6.**

*Razno*

Predsjednik vijeća - postavlja pitanje uklanjanja bora u Čakovačkoj ulici u Berku.

Tomislav Panenić - iznosi problem zatrpanog kanala od strane fizičke osobe u Čakovačkoj ulici u Berku.

Bernadica Sitaš - iznosi problem korištenja veleprometovog prilaza (čuprije) od strane Vladimira Mitrovića u Berku ( Vladimir kaže da mu općina treba napraviti prilaz-čupriju).

Općinski načelnik - upoznao vijećnike s prijavljenim i odobrenim projektima, govorio je i o obilježavanju dana općine s naglaskom da vijećnici nisu u dovoljnoj mjeri popratili sva događanja. Posebno zahvaljuje Kristini, Ivanu Štefancu, Dubravku i ostalima ( voditelji projekta Šota, Lesja i Kery) koji su se uključili u organizaciju projekta - Razvoj publike u kulturi u naselju Bokšić i prijemu gostujuće skupine iz Šiljakovine koji su bili jedini gosti u Bokšiću. Projekt je sufinanciran od strane ministarstva kulture.

Zdravko Galović - mala smo sredina ali smo puno napravili (u sportu, kulturi, infrastrukturi i dr.) trebamo sve to plasirati u javnost ( radio i televizija).

Tomislav Panenić - što mi znamo o nama, trebamo angažirati nekoga, osigurati novce u proračunu, da nam napravi neki uradak i da to damo našim građanima.

Nadalje pod ovom točkom dnevnog reda raspravljalo se o cesti prema Bokšiću, o cesti prema groblju u Mikluševcima s parkiralištem, o cesti prema igralištu s parkiralištem u Berku, o domu u Bokšiću, o potrebi nabave opreme za dom u Čakovcima, o školi i mogućem zatvaranju i dr.

Zapisnik vodila Predsjednik Općinskog vijeća

Kata Cvitković Dubravko Martić